

ZNA - سلێمانی
لەدوای بەسەركردنەوەی مەزارگەی مەولەوی، بەڕێوەبەری گشتیی و رۆشبنیریی سلێمانی و شاندی یاوەری، بڕیاریاندا كە هەرچی پێویست بێت لەماوەی مانگی داهاتوو بۆ نۆژەنكردنەوەو پاراستنی گۆڕی ئەم شاعیرە لەو ناوچەیە بكرێت.
بابەكر دڕەیی، بەڕێوەبەری گشتیی رۆشنبیری و هونەری سلێمانی، لە سەردانیدا بۆ مەزارگەی شاعیرو زانای كورد مەولەوی لە گوندی سەرشاتەی ناوچەی تاوەگۆزی، ئاماژەی بۆ ئەوەکرد، نۆژەنکردنەوەی ئەو گۆڕە بۆ ئەوەیە ببێتە مەزارگەیەك كە شایستە ئەم زانایە كورد بێت.
سەید عەبدولڕەحیمی كوڕی سەعید تاوەگۆزی (١٨٠٦-١٨٨٢٢) ناسراو بە مەولەوی یان مەولەویی كورد شاعیری ناوداری كورد و سۆفیی تەریقەتی نەقشبەندی بوو كە بە شێوەزاری هەورامی هۆنراوەی داناوەو لە شیعری ئەوین و دڵداری دا زۆر بەناوبانگە.
لە ساڵی ١٨٠٦ لە گوندی سەرشاتەی ناوچەی تاوگۆزی لەدایكبووە. لەساڵی ١٨٨٢ كۆچی دوایی ئەكا و لە گۆڕستانی ئەسحابە لە سەرشاتە نێژراوە.
مەولەوی جگە لە كوردی، زمانی عەرەبی و فارسیشی باش زانیوە و بە هەردووكیان شیعری نووسیوە. دیوانەكەی كە بە شێوەزاری ھەورامییە پلەیەكی بەرزی لەنێو شێعر و ئەدەبی كوردیدا هەیە.
ئەم هەواڵە 382جار خوێندراوەتەوە